open-index/open-wikipedia-markdown huggingface dataset:
Salah Abdeslam

**Salah Abdeslam** (født 15. september 1989) er en belgiskfødt fransk statsborger av marokkansk bakgrunn. Ifølge offentlige myndigheter var han personlig involvert i terrorangrepene i Paris 13. november 2015 (da 130 mennesker ble drept og 368 såret) ved å yte logistisk støtte til angriperne, kjøre dem til deres angrepspunkter, og vært med på å forberede eksplosivene benyttet under terrorhandlingene. Han ble kort tid etter terrorangrepet ettersøkt i Europa, og arrestert 18. mars 2016. Han ble i juni 2022 funnet skyldig og dømt til livsvarig fengsel.

## Liv og virke

### Bakgrunn
Familien Abdeslam har marokkanske røtter. Faren var marokkaner født i Oran (i Algerie) i 1949. Han kom til Aubervilliers (Seine-Saint-Denis i Île-de-France, et parisisk forsted, men dro senere til Belgia. Moren kom fra Riffjellene i Marokko.

Familien har fransk statsborgerskap og har siden 1950-årene bodd i  belgiske Molenbeek. Salah er en av tre brødre. Broren Brahim Abdeslam var blant deltakerne i Paris-angrepene i november 2015, og døde da han utløste en selvmordsvest. Den andre broren, Mohamed, anses ikke som involvert. Han har også to søstre.

### Terrorangrepet i Paris 2015
Abdeslam er kjent for å ha pleiet kontakt med ISIL, og denne organisasjonen påberopte seg å stå bak angrepene i Paris. Han er (mars 2016) en av bare to av de involverte som fortsatt er i live, den andre er Mohammad Abrini. De øvrige enten sprengte seg selv under selvmordsangrepene, eller ble drept under skuddveksling med politiet.

### Arrestert i Belgia
Etter fire måneder på rømmen ble Abdeslam arrestert under et antiterroristraid i Molenbeek-delen av Brussel den 18. mars 2016, under hvilket han ble såret. Under en politiaksjon annetsteds i Brussel, i forstaden Forest, tre dager tidligere var hans fingeravtrykk blitt funnet, noe som gav politiet grunn til å anta at han kunne befiine seg et sted i området.

Han kan ha vært involvert i planlegging av senere angrep, hvorav muligens inngikk de terrorangrep som fant sted i Brussel under fire døgn etter, 22. mars.

Ifølge den belgiske justisministeren Koen Geens er det meningen å utlevere den terrormistenkte til Frankrike, etter stabiliserende behandling av et skuddsår i benet. Den 20. mars gikk etterforskerne ut med opplysninger om at han angivelig var i ferd med å planlegge kanskje nært forestående angrep, og at det hos ham (og som tidligere kjent på andre adresser noen dager før) var blitt funnet tunge våpen og bombeutstyr.

## Dom
Abdeslam ble i juni 2022 funnet skyldig på alle punkter i rettssaken mot ham.

## Referanser
Angrepet på Det jødiske museum i Brussel

**Angrepet på Det jødiske museum i Belgia** fant sted i Brussel den 24. mai 2014, idet en bevæpnet mann åpnet ild mot museet og drepte fire personer. Tre døde under angrepet, en fjerde på sykehuset den 6. juni. Angrepet ble regnet som terrorisme av de belgiske myndigheter.

Den 30. mai ble en 29 år gammel fransk statsborger av algerisk opprinnelse, Mehdi Nemmouche, arrestert i Marseille i forbindelse med skytingen. Den franske påtalemyndigheten opplyste at han hadde vært mer enn et år i Syria og hadde forbindelser til radikale islamister. En video viste at han bar et flagg fra opprørsgruppen Den islamske stat i Irak og Syria.

## Referanser
Ugrasmeldeslekta

* amerikamelde (*C.&nbsp;pratericola*)
* argentinamelde (*C.&nbsp;borbasioides*)
* asiamelde (*C.&nbsp;karoi*) 
* bukkemelde (*C.&nbsp;hircinum*) 
* fikenmelde (*C.&nbsp;ficifolium*)
* greinmelde (*C.&nbsp;acuminatum*)
* kjempemelde (*C.&nbsp;giganteum*)
* meldestokk (*C.&nbsp;album*)
* quinoa (*C.&nbsp;quinoa*)
* sildemelde (*C.&nbsp;vulvaria*)
* stripemelde (*C.&nbsp;strictum*) 
* svenskemelde (*C.&nbsp;suecicum*)
* småmelde (*C.&nbsp;opulifolium*)

**Ugrasmeldeslekta** (*Chenopodium*) er ei slekt i amarantfamilien. 

De er ett- eller flerårige urter, busker og små trær. Unge stengler og blad er ofte dekket av væskeholdige, runde trikomer som faller av etter en stund. Som regel er enten alle blomster tvekjønnede, eller så sitter tvekjønnede blomster og hunnblomster på samme plante, men det er også noen få særbu arter. Blomsterstanden er et aks eller en klase som er side- eller endestilt. Forblad mangler. Det er nesten alltid fem pollenbærere og to arr. Frøene er svarte.

Ugrasmeldeslekta omfatter i moderne systematikk omtrent 90 arter som er utbredt over hele verden. De vokser som ugras i åkrer, hager, langs vegkanter og på ruderatmark. Mer opprinnelig voksesteder er havstrender og ørkener. Den vanligste arten i Norge er meldestokk, men mange flere arter er funnet som mer eller mindre tilfeldige ugras. Frøene er i stand til å overleve i jorda i mange år før de spirer.  

Flere av artene har litt betydning som bladgrønnsaker og på grunn av at de har spiselige frø. Mest kjent er den søramerikanske quinoa. 

## Systematikk
Denne gruppen ble i eldre systematikk regnet til meldefamilien (Chenopodiaceae). I moderne systemer, som tar hensyn til molekylærgenetikk, er den plassert i underfamilien Chenopodioideae i amarantfamilien (Amaranthaceae).

Omfanget av slekta har variert mellom ulike oversikter, og omtrent 150 arter har blitt regnet hit. Moderne fylogenetiske studier har vist at *Chenopodium* i vid betydning ikke er en naturlig gruppe. Slekter som er skilt ut er *[[Blitum]]*, *[[Chenopodiastrum]]*, *[[Frømelde|Lipandra]]*, *[[Oxybasis]]*, *[[Dysphania]]* og *[[Teloxys aristata|Teloxys]]*. De australske slektene *Einadia* og *Rhagodia* hører derimot til midt i *Chenopodium* i snever betydning.

## Litteratur
* 
* 
* 
*  [*Chenopodium* i vid betydning]
* 
* 
* 

## Eksterne lenker
*
Arendals kristelige student- og gymnasiastlag

**Arendals kristelige student og gymnasiastlag** ble opprettet i Arendal i 1931. Laget var underlagt Norges kristelige student og gymnasiastlag. Denne lagsbevegelsen hadde som formål å samle kristne studenter og skoleungdom for å styrke og utdype deres åndelige liv og spre det kristne budskap. Arendals kristelige student og gymnasiastlag arrangerte bl.a. bibelstudier. Laget skiftet navn i 1953 til Arendal kristelige skolelag.

## Arkivet
Arkivet etter Arendals kristelige student og gymnasiastlag befinner seg på Aust-Agder museum og arkiv i Arendal. Arkivet inneholder korrespondanse, møtebøker, regnskapsbøker og noen foto.

## Eksterne lenker
*
Mount Bjaaland

**Mount Bjaaland** er et fjell (2&nbsp;675 moh) som ligger sørøst på massivet ved toppen av Amundsenbreen i Dronning Mauds Fjell. I november 1911 be flere fjell i nærheten observert og grovt plassert på kartet av Roald Amundsen og laget hans på vei til Sydpolen. Amundsen navnga et av de etter Olav Bjaaland, et medlem av gruppen. Dette fjellet ble kartlagd av US Geological Survey (USGS) etter landmålinger og flyfotografi fra U.S. Navy, 1960-64. For å bevare det historiske navnet fra dette området, valgte Advisory Committee on Antarctic Names (US-ACAN) dette fjellet som Mount Bjaaland. Andre fjelltopper i massivet er oppkalt  etter andre medlemmer av gruppen som var med Amundsen til Sydpolen.

## Eksterne lenker
Koen Geens

**Koen Geens** (født 1958) er en belgisk  flamsk politiker, medlem av partiet Christen-Democratisch en Vlaams (CD&V). Han er per 2016 landets justisminister.

Geens studerte ved UFSIA og det katolske universitet i Leuven (KU Leuven), der han fullførte juridsisk utdannelse i 1980. Senere studerte han ved Harvard University. Fra 1986 var Geens professor ved KU Leuven. I 2009 var han rektorkandidat der, men måtte gi tapt for Mark Waer.

Koen Geens er medgrunnlegger av advokstsirmaet *Eubelius*, dom har avdelinger i Antwerpen, Brussel og Kortrijk.

Fra 2007 til 2009 var Koen Geens stabssjef for den flamske ministerpresident Kris Peeters. Da Steven Vanackere fratrådte i mars 2013 som finansminister, ble  Koen Geens hans etterfølger. I oktober 2014 ble han så justisminiter.

## Referanser


## Eksterne lenker
*
Christian Samuel Eyde

**Christian Samuel Eyde** (1850–1931) var en norsk konsul og skipsreder.

Han var sønn av Samuel Eyde (1819–1902) og Elina Kristine Amalie Stephansen. Eyde giftet seg i 1882 med Christiane Augusta Lund (1856-1919), datter av Peter L. Lund. Han var bror av den kjente industrigründeren Sam Eyde.

## Amatørfotograf
Eyde var amatørfotograf og flere hundre av hans negativer fra perioden 1880–1930 er oppbevart i Aust-Agder museum og arkiv i Arendal.

## Dyrevenn
Eyde var en av stifterne av «Foreningen for dyrenes beskyttelse i Arendal og Omegn» i Arendal i 1889.

## Referanser


## Eksterne lenker
* 
* Kodak Girls fra Arendal, *avtrykk.no*, 25.01.2017
Maalbeek metrostasjon

**Maalbeek metrostation** (fransk (tidligere flamsk skrivemåte): *Maelbeek*) er en stasjon på Brussels metro i sentrum av Brussel. Stasjonens navn stammer fra en bekk med samme navn.

## Historikk
Stasjonen ble åpnet 17. desember 1969 som en premetrostasjon (dvs. med trikker i stedet for metrotog), som del av den første underjordiske strekningen for kollektivtransport i Belgia, den gikk mellom De Brouckère og Schuman. I 1976 ble premetrostrekningen ombygd til en ekte metrostrekning. 1982 ble denne delt opp i to forkkjellige linjer: 1A og 1B, som begge betjener Maalbeek. 4. april 2009 fikk disse de nye numrene 1 og 5.

### Terrorangrepene i 2016
22. mars 2016 ble det meldt om et terrorangrep på stasjonen. Den flamske radio- og fjernsynsorganisasjonen VRT rapporterte offisielt at 15 mennesker hadde mistet livet i angrepet, og 55 hadde blitt skadet. Kort tid seinere ble det rapportert at 20 mennesker hadde mistet livet i angrepet, og 106 skadet. Minst 34 mennesker har mistet livet som følge av anslagene i Brussels ifølge flere nettaviser.

## Beliggenhet
Stasjonen ligger under *Rue de la Loi/Wetstraat* med en av utgangene mot denne gata, og en sideutgang mot *Rue Joseph II/Jozef II Straat*. Den andre utgangen fører til *Chaussée d'Etterbeek/Etterbeekse steenweg*. Den befinner seg under ei bru langs Rue de la Loi/Wetstraat. Like ved (også på Chaussée d'Etterbeek/Etterbeekse steenweg) er det en inngang til de sydlige plattformene på Schuman jernbanestasjon, denne inngangen befinner seg under jernbanebrua med trapp opp til plattformene.

Europaparlamentet befinner seg nær stasjonen.

|}

## Referanser


## Eksterne lenker
*
National Cyber Security Centre (Irland)

**National Cyber Security Centre** (engelsk) eller **Foireann Freagartha Éigeandála Ríomhaire** (irsk) er et senter for datasikkerhet underlagt det irske departmentet for kommunikasjon, energi og naturressurser. Senteret har til oppgave å sikre offentlige datasystemer og -nettverk, bidra til sikring av kritisk infrastruktur og bistå bedrifter og virksomheter i å beskytte seg mot dataangrep.

Senteret ligger i Dublin.

## Referanser
Västra Karaby

**Västra Karaby** er et tettsted i Kävlinge kommune i Skåne län i Sverige. I 2010 hadde tettstedet 229 innbyggere.

## Referanser
Diesella

**Diesella** var et firma i Kolding, Danmark som produserte små hjelpemotorer til sykler. Det ble grunnlagt i 1943. Senere produserte firmaet mopeder som ble kjent over hele Danmark.

## Historie
I 1943 startet Eli Andersen Diesella i Kolding som først produserte små hjelpemotorer som hadde rulletrekk direkte på bakhjulet av sylkkelen (en såkalt bakskyver) og var på 50 kubikksentimeter. De var beregnet til å monteres på sykler. Bladet *Motor* skrev: "Cykelmotoren koster 720 kr. inklusive montering og omsetningsafgift til staten. (120 kr.) Alt i alt må man dog regne med å komme opp i små 800 kr., da loven krevde dynamolykter, baklykter, forgaffelforsterker og et lite horn."

I årene etter andre verdenskrig opplevde Diesella en kraftig vekst, og  i 1952 sendte Diesella den såkalte autosykkel eller knallert på markedet. Mopeden ble en stor suksess, og på et tidspunkt solgte Diesella ca. 200 mopeder per dag, eller ca. 40&nbsp;000 i året, og de endte med å bli Danmarks største mopedfabrikk.

Diesellas produksjon av mopeder ebbet ut på midten av 1960-årene, da konkurransen fra utenlandske mopeder ble større, og i 1967 rullet den siste moped ut fra fabrikken i Kolding. Dette var dog ikke slutten for Diesella, som utviklet nye forretningsområder - bl.a. framstilling av deler til bruk i landbruks- og entreprenørmaskiner.

## Referanser
Francisco Javier Arellano Félix

**Francisco Javier Arellano Félix** (født 1969), også kjent under sitt alias «**El Tigrillo**» (lille tiger), Ramón Arellano Félix’ bror, er en mexicansk narkotikahandler og tidligere leder av Tijuana-kartellet, som smugler illegale rusmidler fra Mexico til USA.

Tijuana-kartellet er et av de tre største narkotikakarteller i Mexico. Det er kjent for å rekruttere gatebander i Los Angeles. Tijuana-kartellet er beryktet for ekstrem brutalitet og mord. Kartellet var i slutten av 1990-årene ansvarlig for å levere halvdelen av all den kokain som ble solgt i USA. I januar 2006 ble det oppdaget at gruppen hadde en tunnel som gikk fra Tijuana i Mexico til Otay Mesa i San Diego i USA.

## Rettsforfølgelse
Arellano ble arrestert av den amerikanske kystvakten onsdag den 16. august 2006 på en fiskebåt ved Californiahalvøya. Den 5. november 2007 ble han idømt livsvarig fengselsstraff for distribusjon av kokain og hvitvasking av penger. Han hadde i september 2007 erklært seg skyldig. Han soner i ADX Florence, USAs mest sikre fengsel.

## Se også
* Mexicos narkotikakrig

## Eksterne lenker
* ''Mexicansk narkohandler fanget''  CBS
* ''Mexicansk narkobaron anholdt'', Ekstra Bladet
* ''USA's kystvagt fanger eftersøgt narkobaron''
* ''Berygtet mexikansk narkobaron fanget'', DR
* ''Francisco Javier Arellano slideshow'', Sign on San Diego
Lupercalegrotten

**Lupercalegrotten** i Rom i Italia er ifølge tradisjon og sagn det stedet hvor en hunnulv ammet tvillingene Romulus og Remus som senere grunnla Rom. I 2007 fant arkeologer i forbindelse med restaureringsarbeider av ruinene av keiser Augustus' palass på Palatinerhøyen en 16 meter dyp grotte, dekorert med muslinger og mosaikker, som antas å være den hulen som er knyttet til myten om Roms grunleggelse.

## Eksterne lenker
* TV2 Lorry: Mytologisk hule menes fundet i Rom 
* Berlingske Tidende: Romulus og Remus’ hule kan være fundet
* National Geographic: Sacred Cave of Rome's Founders Discovered, Archaeologists Say
Solvang skole (Haugesund)

**Solvang skole** er en barneskole som ligger øst i Haugesund kommune.

Skolen består av fire bygninger og et uteområde på ca 20 mål.

## Historie
Solvang skole ble bygget på slutten av 50-tallet, ettersom bydelen opplevde en voldsom vekst, og en del politikere mente at kretsen hadde behov for en skole. Den første bygningen stod klar i 1960, og rektoren på skolen var frem til 1971 den samme som på Breidablikk skole.

I løpet av 70-tallet ble kretsen rundt skolen større, og det ble behov for en 1.-7. skole. Frem til dette hadde skolen bare hatt 3 trinn med to klasser på hvert av trinnene. Arkitekten bak det nye bygget var David Sandved og den nye bygningen stod klar 17. mars 1979.

Fra 1990 til 2002 økte utbygningen i Solvang og Skåredalen området, og dette i kombinasjon ved at Dalen skole i Skåredalen ble lagt ned i 1990 førte til at det ble flere elever ved skolen. Høsten 2002 talte skolen 540 elever og 65 ansatte. Ca. 200 av disse ble flyttet over til den nye Skåredalen skole, som stod klar 6. januar 2003.

## Rektorer

## Skolekorps
Solvang & Skåredalen Skolekorps er sammen med Skåredalen skole skolens korps.

## Referanser
Sport-Tiedje

**Sport-Tiedje** er en postordrebutikk med treningsutstyr til hjemmebruk. Det har hovedsetet i Schleswig. Firmaet har 66 butikker i Tyskland, Østerrike, Sveits, Belgia, Danmark, Storbritannia og Nederland. 

I regnskapsåret 2014 inntjente Sport-Tiedje Gruppe en omsettning på 97 millioner Euro. Sport-Tiedje Gruppen har rundt 500 ansatte.

## Historie
Sport-Tiedje ble grunnlagt 1984 av den tidligere landslagsspilleren i bordtennis Ulrich Tiedje med en stasjonær sportsbutikk i Schleswig. I 1996 trådte Christian Grau støttende til. Siden 1999 blir sortimentet også tilbudt i internett. Foruten onlineshops på forskjellige språk åppnet Sport-Tiedje flere andre butikker i Europa siden 2003. 

Firmagrunnleggeren Ulrich Tiedje gikk ut av firmaet i 2011. Hans andeler overtok Christian Grau. Med åpningen av butikken i Brüssel og Amsterdam sommeren 2013 innførte Sport-Tiedje merket «T-Fitness». I 2015 ble fitnessmarkeds‐kjeden OZI Sport BV med fire filialer kjøpt opp, samt Powerhouse Fitness (Laidir Leisure Ltd., Glasgow). Firmaet er den nest største leverandøren med sportsutstyr til hjemmebruk og Fitness Equipment i Storbritannia.

## Referanser


## Eksterne lenker
* Presserapport Sport-Tiedje - sport-tiedje.de
Issie

**Issie** er etter legenden et japansk sjøuhyre (muligvis en slektning av Loch Ness-uhyret) som etter sigende holder til i sjøen Ikeda på den japanske øya Kyushu. Issie skal etter sigende ha blitt fotografert i 1978 og filmet i 1991. Det er dog ingen beviser for dyrets eksistens.

## Myten
Ifølge den japanske mytologien så var Issie en gang en hest. Hesten fødte et føll, men føllet ble kidnappet av en samurai, og hesten lette forgjeves etter sitt føll, men fant det aldri. Til sist sprang hesten i sjøen Ikeda, og ble forvandlet til et stort sjøuhyre.

## Referanser
Øyvind Skarbø

**Øyvind Skarbø** (født 1982) er en norsk trommeslager og komponist, som vokste opp på Stranda og nå bor i Bergen.

## Biografi
Skarbø studerte trommer under Terje Isungset ved Griegakademiet, og har i tillegg gjennomført studier i norsk, cubansk og nigeriansk tradisjonsmusikk. Han er en ledende skikkelse på den norske improvisasjonsscenen, både som utøver og som leder av en rekke band. Hovedprosjektene til Skarbø er 1982 og Bly de Blyant som har sluppet en serie med album på det norske plateselskapet Hubro, og han har nytt stor anerkjennelse i internasjonale media i tillegg til å motta Vossajazzprisen i 2016.

Da han fikk i oppdrag med å lage et bestillingsverk til Nattjazz i Bergen i 2019, satte han sammen et helt nytt band under navnet Skarbø Skulekorps hvor medlemmene kledde seg opp i skolekorpsuniformer han hadde kjøpt på Finn.no. Bandet ga ut sitt første album, *Skarbø Skulekorps*, i 2019 og oppfølgeren *Dugnad* i 2021. For *Dugnad* fikk Skarbø Edvard-prisen 2022 i åpen klasse.

Skarbø har organisert Øyvind Jazzforum, en konsertserie for impromusikk, siden 2006.

## Hedersbevisninger
* 2016: Vossajazzprisen
* 2022: Edvard-prisen i åpen klasse for albumet *Dugnad* med Skarbø Skulekorps

## Diskografi

### Soloalbum
* 2011: *Die, Allround Handwerker!* (+3&nbsp;dB SUB)

### Skarbø Skulekorps
* 2019: *Skarbø Skulekorps* (Hubro)
* 2021: *Dugnad* (Hubro)

### Samarbeidsprosjekter

;Med 1982 (Sigbjørn Apeland, Nils Økland)
* 2009: *1982* (NorCD)
* 2011: *Pintura* (Hubro)
* 2012: *1982 + [[BJ Cole]]* (Hubro)
* 2014: *A/B* (Hubro)
*2017: *Chromola (Hubro)*

;Med Bly de Blyant (Hilmar Jensson, Shahzad Ismaily)

*2013: *ABC* (Hubro)
* 2014: *Hindsight Bias* (Hubro)
*2015: *The Third Bly De Blyant Album* (Hubro)

;Med Håkon Kornstad

* 2015: *Tenor Battle* (Jazzland Recordings)
*2017: *Kornstad+KORK* (Grappa)

;Med BMX (Njål Ølnes, Per Jørgensen, Thomas T. Dahl)

*2010: *Bergen Open* (NorCD)
*2014: *Rozel Point* (Øyvind Jazzforum)

;Med Honeyleap (Fredrik Ljungkvist, Klas Nevrin, Per Zanussi)

* 2013: *Honeyleap* (Øyvind Jazzforum)

;Med Crab Is Crap (Øyvind Hegg-Lunde)

* 2015: *Miradouro* (Playdate Records), featuring Ståle Storløkken

;Med Stian Around A Hill (Ola Høyer, Stian Omenås og Svein Magnus Furu)
* 2009: *Lille Stille* ‎(AIM Sound City)
* 2011: *Alle Skal Få* ‎(Atterklang)

;Med Klangkameratane (Even Helte Hermansen, Øyvind Hegg-Lunde)

* 2007: *Klangkameratane* (Øyvind Jazzforum)

## Referanser


## Eksterne lenker
* 
*
Askeladden og de gode hjelperne (film)

***Askeladden og de gode hjelperne*** er en norsk animert (dukkefilm) eventyrfilm fra 1961 regissert av Ivo Caprino. Den er basert på det norske folkeeventyret med samme navn nedskrevet av Asbjørnsen og Moe. Figurene var ved Ingeborg Gude.

Filmen hadde premiere i påsken 1961 på Saga kino i Oslo i et sammensatt kortfilmprogram. Aftenposten kalte den "hundre prosent vellykket", mens Dagbladet omtaler den som "Caprino på topp".

Filmen begynner som en realfilm, der to barn banker på døren til Asbjørnsens bibliotek og ber ham fortelle et eventyr. Dermed følger beretningen om Askeladden og de gode hjelperne og filmen slår over i animasjon.

## Referanser


## Eksterne lenker
* Caprino.no
*
Dirke

**Dirke** (gresk: Δίρκη) er en skikkelse fra den greske mytologi. Hennes navn forbindes med en elv som løp nær oldtidsbyen Theben, hvor hun var dronning. Hennes navn knyttes også til, og ble ofte brukt synonymt med byen. Hun er en del av de sagn som forbindes med byen, og som i oldtiden spesielt var kjent fra det nå tapte greske diktverk *Thebaiden*.

## Myten
Ifølge sagnene var Dirke gift med kong Lukos som var verge for Labdakos. Da Labdakos døde ung, kanskje fordi han (som sin onkel Pentheus) la seg ut med byens herskere overtok Lukos igjen kongemakten - nå som verge for Labdakos' sønn Laios. Antiope ble skyld i kongeparets undergang: Fordi hun hadde stukket av fra sin far Nykteos, Lukos' bror, og hadde giftet seg med kong Epopeus av Sikyon, utsatte Dirke og Lukos henne for fengsling og annen overlast. Antiope hadde to sønner som hun hadde efter at Zevs hadde voldtatt henne. Han hadde kommet til henne i skikkelse av en faun. De to brødrene, Amphion og Zethus, hevnet deres mor ved drepe Lukos og binde Dirke til en tyr som trampet henne ihjel. På stedet kom det opp en kilde.

Dirke var knyttet til dionysoskulten som ifølge de greske myter var oppstått i Theben.
Pausanias (9.17.6) skriver, at Dirke fulgte dionysoskulten mer enn noen annen, og at Antiope ble straffet med vanvidd av Dionysos for sine sønners udåd.

## Dirke i kunsten
I den antikke kunst var Dirke et yndet motiv. Spesielt hvor Dirke straffes av Antiopes sønner. Dette finnes på vasemalerier. Romerne brukte det også, det finnes i mosaikker og murmalerier fra blant annet Pompei. Men det mest berømte er den monumentale Farnesetyr som er en kopi av en gresk statue og som i oldtiden sto i Caracallas termer.

## Kilder
*Tripp, Edward. *Crowell's Handbook of Classical Mythology*. New York: Thomas Crowell Press, 1970.
Las Piedras (Artigas)

**Las Piedras** er tettsted i Artigas-departementet, mellom Argentina og Brasil, i det nordlige Uruguay.

## Befolkning
Tettstedet har 2 771 innbyggere *(Beregning 2011)*

Kilde:

## Transport
 Ruta 3 General José Gervasio Artigas forbinder Las Piedras med Bella Unión, Salto, Paysandú og Young.

## Referanser


## Eksterne lenker
* Kart over Las Piedras (INE) (spansk)
Interstate 94

**Interstate 94** (kort **I-94**) er en 2581 kilometer lang interstate Highway i USA. Den vestlige enden ligger ved en avgrening fra Interstate 90 ved Billings (Montana), den østlige enden ligger på den US-amerikanske siden av Blue Water Bridge i Port Huron på grensen mot Canada, der den sammen med Interstate 69 fortsetter som Ontario Highway 402.

## Strekning

## Adkomst- og omkjøringsveier
* Interstate 194 ved Bismarck
* Interstate 394, Interstate 494 og Interstate 694 ved Minneapolis/Saint Paul
* Interstate 794 og Interstate 894 ved Milwaukee
* Interstate 294 ved Chicago
* Interstate 194 ved Battle Creek

## Referanser


## Eksterne lenker
* 
* The Old Red Trail Dokumentarfilm om historien bak I-94 i Nord-Dakota, produsert av Prairie Public Television
Önneköp

**Önneköp** er et tettsted i Hörby kommune i Skåne län i Sverige. I 2010 hadde tettstedet 206 innbyggere.

## Referanser
El Ferdan-broen

**El Ferdan-jernbanebroen** er den lengste svingbroen i verden. Den krysser Suezkanalen i nærheten av Ismailia. Broen er åpen det meste av tiden, så skipene kan passere uhindret på kanalen, og lukkes kun når det er tog som skal passere.

## Historie
Den første jernbanebroen over Suezkanalen ved El Ferdan ble ferdig i april 1918, til nytte for Palestine Military Railway. Den ble ansett for å være en hindring for skipstrafikken, så etter første verdenskrig ble den fjernet. En svingbro i stål ble bygget i 1942 (under andre verdenskrig), men den ble skadet av et dampskip og fjernet i 1947. En dobbel svingbro ble ferdig i 1954, men Suezkrisen i 1956 avbrøt jernbaneforbindelsen over kanalen for tredje gang. En erstatningsbro ble ferdig i 1963, men den ble ødelagt av egypterne i 1967 under seksdageskrigen. Den nåværende broen ble bygget i 2001.

## Vesentlige utviklingsprosjekter i regionen
El Ferdan-jernbanebroen var ledd i en større strategi om å utvikle området omkring Suezkanalen, inkludert andre prosjekter som Ahmed Hamdi-tunnelen under Suezkanalen (ferdig i 1983), strømkabelen over Suezkanalen og Suezkanalbroen (ferdig i 2001).

## Broen i dag
En ny Suez-kanal ble utgravd i 2014-2015 og det er behov for en ny bro der. El Ferdan-broen er således blitt foreldet.

## Referanser
Bernabé Rivera

**Bernabé Rivera** (født **Juan Esteban Rivera**, 1795 i Durazno, død 1832 i Yacaré Cururú) var en uruguayansk general og patriot som bisto i arbeidet med å tvinge brasilianere ut av Banda Oriental. Onkelen hans var José Fructuoso Rivera.

Han grunnla byen Tacuarembó.

## Referanser


## Eksterne lenker
* Biografi (spansk)
Pintadito

**Pintadito** er tettsted i Artigas-departementet i det nordlige Uruguay.

## Befolkning
Tettstedet har 1 642 innbyggere *(Beregning 2011)*

Kilde:

## Transport
 Ruta 30 General Eugenio Garzón forbinder Pintadito med Tomás Gomensoro.
## Referanser


## Eksterne lenker
* Kart over Pintadito (INE)  (spansk)
Bernabé Rivera (Uruguay)

**Bernabé Rivera** er tettsted i Artigas-departementet i det nordlige Uruguay. Tidligere ble tettstedet kalt **Yacaré Cururú** (før 1835) og **Allende** (fra 1835 til 1956).

## Historie
Bernabé Rivera ble grunnlagt i 1830 av Martín og Manuel Allende etter Bernabé Rivera.

## Befolkning
Tettstedet har 380 innbyggere *(Beregning 2011)*

Kilde:

## Referanser


## Eksterne lenker
* Kart over Bernabé Rivera (INE) (spansk)
Interstate 29

**Interstate 29** (kort **I-29**) er en 1215 kilometer lang interstate Highway i USA. Den nordlige enden er fortsettelsen av den kanadiske *Manitoba Provincial Highway 75* pågrensen mot Canada i Nord-Dakota, den sydlige enden ligger i Kansas City i Missouri, der den er tilknyttet Interstate 35.

## Strekning

## Adkomst- og omkjøringsveier
* Interstate 229 ved Saint Joseph
* Interstate 129 ved Sioux City
* Interstate 229 ved Sioux Falls

## Eksterne lenker
* 
* I-29 på Interstate Guide
Tolga-Vingelen Fotballklubb

**Tolga-Vingelen Fotballklubb** er en norsk fotballklubb fra Tolga kommune i Innlandet.  Klubben ble stiftet 1. mars 2006 etter et samarbeid mellom Tolga IL og Vingelen IL.

Klubben spiller i 2024-sesongen i 5.divisjon avdeling 3 i Trøndelag fotballkrets.

## Historie
I 2009 rykket klubben opp til 4. divisjon under ledelse av Tor Magnus Hansen.
Samme år ble seriesystemet lagt om, noe som førte at klubben rykket ned igjen. Hansen ga seg etter 2010-sesongen. Jan Røe, Trond Rusten og Terje Sandberg har vært trenere i klubben etter den tid. Jan Røe tok over igjen etter Sandberg. Jan Røe ga seg som hovedtrener etter en sterk 2.-plass i 2016-sesongen. Svein Aasen tok over treneransvaret. I en dårlig 2017-sesong berget laget så vidt plassen da de slo Oppdal 3-0 i siste serierunde.

Etter ett år på siden av sidelinjen tok Jan Røe på ny på seg treneransvaret for 2018-sesongen. Etter koronapandemien var det en ny Røe, Terje Røe, som tok over treneransvaret fra 2021 til 2022. I 2023 tok Amund Røe over laget, med senere hjelp fra Christian Svenning. 

Klubben fikk nasjonal oppmerksomhet for sin nakenkalender i 2016, der TV 2 Sporten omtalte saken. Det ble laget en ny kalender i 2018.

Klubben startet mot høstsesongen i 2016 sitt eget nett-TV-program de kaller BreddeFotballXtra hvor alle målene og høydepunktene fra hjemmekampene ble vist.

## Stadion

Sætersgård Stadion er Tolga-Vingelen Fotballklubbs hjemmebane og kan romme 250 personer sittende og flere hundre ståplasser. Stadionet er delt inn i to tribuneseksjoner som ligger på langsiden ved Sætersgård-bygget der garderobene er.

Sommeren 2018 ble det montert 120 nye tribuneseter i gult og svart på hovedtribunen. De er også formet etter klubbens navn, TVFK.

Under koronapandemien ble planene om en ny kunstgressbane realisert. Klubben valgte et miljøvennlig innfyll som reduserte mengden med plast i banen med 90 prosent. Dette ved hjelp av et system fra Unisport. Banen ble en av de første i landet, og er senere tatt i bruk av Eliteserieklubber. 

## Referanser


## Eksterne lenker
*
Dion Knelsen

**Dion Knelsen** (født 4. januar 1989 i Three Hills i Alberta) er en canadisk ishockeyspiller som spiller for den norske klubben .

## Karriere
### Klubb
Knelsen gjorde sin debut i GET-ligaen for  under 2010/11-sesongen.

### Landslag
Knelsen fikk 6 kamper for Canadas U18-herrelandslag i ishockey under U18-VM i ishockey 2007, der Canada endte på en 4.-plass bak Russland, USA og Sverige.

## Referanser


## Eksterne lenker
*
Tobias Lindström

**Tobias Lindström** (født 1988) er en svensk-norsk ishockeyspiller som spiller for den norske klubben , og Norges landslag.

## Karriere
Lindström startet sin karriere i den lokale klubben Danderyd, men signerte i 2004 for . Han gikk der gradene og fikk sin debut i den Svenska hockeyligan under 2007/08-sesongen.

Han signerte for  i 2008, hvor han foruten et kort opphold i Bofors spilte i tre sesonger.

I 2011 signerte Lindström for  og etter to sesonger der flyttet han tilbake til Norge og .

## Referanser


## Eksterne lenker
*
Dijleland

**Dijleland** er et landskap i Flandern som opptar den midtre delen av provinsen Flamsk Brabant i sør-nord-retning mellom Brussel og Leuven. Landskapet omfatter 14 kommuner.

Navngivende er elven Dijle, som renner gjennom området fra sør mot nord og danner et slagt dalføre som opptar det meste av Dijleland. I øst avgrenses landskapet at Leuven og av landskapet Hageland, som omfatter hele den gjenstående østre del av Flämsk Brabant. I nord avløses Dijleland av det brabantske Kempen. I sørøst, fra Leuven i retning Oud-Heverlee, danner skogområdene *Meerdaalwoud, Heverleebos og Egenhovenbos* en naturlig avgrensning.

*Dijleland* (til venstre) og *Hageland* (til høyre) i provinsen Flamsk Brabant.

De 14 menigheter i Dijleland er (lagvis fra nord til sør):

* Boortmeerbeek, Kampenhout, 
* Keerbergen, Haacht, Herent, 
* Steenokkerzeel, Kortenberg, 
* Zaventem, 
* Bertem,  Oud-Heverlee,
* Tervuren, Huldenberg, 
* Overijse, Hoeilaart

De sistnevnte fire kommuner ligger i det sørlige avsnitt av Dijleland og danner sammen Druivenstreek. Det egentlige Dijleland danner den østlige del av det landlige grønne belte (*Groene Gordel*) som omgir hovedstaden Brussel.

## Bilder fra Dijleland

Fil:Dijle_River%2C_Doode_Bemde%2C_Neerijse%2C_Flemish_Brabant%2C_Belgium_-_20110402-02.jpg|Dijle i Neerijse, Huldenberg.
Fil:Doode bemde1.jpg|Dijledalen i naturvernområdet i Neerijse.
Fil:Nieuwe Hansbrug.jpg|*Nieuwe Hansbrug*, som krysser Dijle mellom Keerbergen og Haacht.
Fil:Voer - Leefdaal.jpg|De Voer i Leefdaal, Bertem 
Fil:Voer_-_Leefdaal2.jpg|De Voer i Leefdaal, Bertem 
Fil:Voer - Vossem.jpg|De Voer i Vossem ved Tervuren
Fil:Tervuren ARB2JPG.jpg|Bøkeallé i Tervuren
Fil:Robianokasteel and Hof Over 't Water.jpg|*Robianokasteel* og *Hof Over 't Water* i Tervuren
Fil:Tervuren Kasteelvijver E.jpg|*Kasteelvijver* i Tervuren
Fil:Autumnforest.jpg|*Meerdaal-Woud* nær Leuven 
Fil:Oud-Heverlee_Minnebron_A.JPG|De Minnebron i Heverleebusch, Oud-Heverlee
Fil:Ekstermolen, bakstenen windmolen bovenkruiertype-.jpg|*Ekstermolen*, en gammel vindmølle i Oud-Heverlee


## Eksterne lenker
*Dijleland.be
*Kartmaterial for Laan og Ijse
Josh Soares

**Josh Soares** (født 6. februar 1982 i Hamilton i Ontario) er en canadisk ishockeyspiller som spiller for den norske klubben .

## Karriere
Under sitt collegeopphold hos Alaska Aces ble han tatt ut på ECHL All-Rookie Team.

Soares gjorde sin debut i GET-ligaen for  under 2014/15-sesongen.

## Referanser


## Eksterne lenker
*
Fascisten

***Fascisten*** (originaltittel: *Il conformista*) er en italienskspråklig dramafilm fra 1970 med manus og regi av Bernardo Bertolucci. Filmen handler om fascisten Marcello Clerici som drar til Paris for å myrde en landsmann, den antifascistiske professoren Quadri. Andre fascister dreper Quadri og hans hustru. Da Badoglio overtar makten i Italia, prøver Clerice seg som angiver. Han ender opp som en ensom mann. Filmens litterære forelegg er Alberto Moravias roman av samme navn fra 1951. Filmen var en samproduksjon mellom Italia, Frankrike og Vest-Tyskland.

## Medvirkende
* Jean-Louis Trintignant - Marcello Clerici (*il Dottore*)
* Stefania Sandrelli - Giulia
* Gastone Moschin - Manganiello
* Enzo Tarascio - Professor Quadri
* Fosco Giachetti - Obersten (*Il colonnello*)
* José Quaglio - Italo
* Dominique Sanda - Anna Quadri
* Pierre Clémenti - Lino
* Yvonne Sanson - Giulias mor
* Giuseppe Addobbati  Marcellos far

## Referanser


## Eksterne lenker
*
The Big Bus Company

**The Big Bus Company** er en London-basert bedrift som driver busstransport med guider i sentrale London. Bedriften startet i London i 1991 med fire busser, men har nå over hundre busser i London, Dubai og USA.

Big Bus London driver tre forskjellige ruter som er guidet enten med levende guide eller kommentarer innspilt på bånd tilgjengelig på åtte forskjellige språk: Engelsk, tysk, spansk, fransk, italiensk, portugisisk, japansk og russisk.

Bussene i London har en rekke ganger blitt vist fram på TV, både i britiske og internasjonale fjernsynsprogrammer. Den har vunnet Visit Londons Best Sightseeing Tour of the Year-pris både i 2001 og i 2004. 

## Eksterne lenker
* Hjemmesiden til The Big Bus Company
Col de la Madeleine

**Col de la Madeleine** er et 1&nbsp;993 meter høyt alpepass i Département Savoie i regionen Auvergne-Rhône-Alpes i Frankrike.

Passet knytter sammen landsbyen La Chambre i Maurienne-dalen med landsbyene Aigueblanche og Feissons-sur-Isère i Tarentaise. Stigningen opp fra Leene Chambre er 19,3 kilometer lang med en snittgradient på 8,0 %. Nordsiden opp fra Aigueblance er 28,3 kilometer lang og har en snittstigning på 5,4 %.

Col de la Madeleine har stått på Tour de France-programmet 23 ganger, første gang i 1969, siste gang så langt under 9. etappe i 2010. Passet blir klassifisert som en Hors catégorie stigning.

## Litteratur
* Kristian Bauer, *Roadbook Tour de France*, Bruckmann Verlag 2006
* Peter Leisl, *Die legendären Anstiege der Tour de France*, Covadonga 2004

## Eksterne lenker
* 
* Col de la Madeleine - www.quaeldich.de
* Col de la Madeleine - www.4biker.eu
5. divisjon fotball for menn (Østfold)

**[[5. divisjon fotball for menn]] ([[Østfold Fotballkrets|Østfold]])** er en regionalliga i fotball under Østfold Fotballkrets. Siden 2011-sesongen har 5. divisjon vært det nest høyeste nivået i det regionale divisjonssystemet.

## Tabeller

### [[5. divisjon fotball for menn 2024|2024]]

### [[5. divisjon fotball for menn 2023|2023]]

### [[5. divisjon fotball for menn 2022|2022]]

### [[5. divisjon fotball for menn 2021|2021]]

### [[5. divisjon fotball for menn 2020|2020]]

### [[5. divisjon fotball for menn 2019|2019]]

### [[5. divisjon fotball for menn 2018|2018]]

### [[5. divisjon fotball for menn 2017|2017]]

### [[5. divisjon fotball for menn 2016|2016]]

;Avdeling 1

;Avdeling 2

### [[5. divisjon fotball for menn 2015|2015]]

;Avdeling 1

;Avdeling 2

#### Kvalifisering

### [[5. divisjon fotball for menn 2014|2014]]

;Avdeling 1

;Avdeling 2

#### Kvalifisering

### [[5. divisjon fotball for menn 2013|2013]]

;Avdeling 1

;Avdeling 2

#### Kvalifisering

### [[5. divisjon fotball for menn 2012|2012]]

;Avdeling 1

;Avdeling 2

### [[5. divisjon fotball for menn 2011|2011]]

;Avdeling 1

;Avdeling 2

### [[5. divisjon fotball for menn 2010|2010]]

;Avdeling 1

;Avdeling 2

## Eksterne lenker
* Østfold Fotballkrets
6. divisjon fotball for menn (Østfold)

**[[6. divisjon fotball for menn]] ([[Østfold Fotballkrets|Østfold]])** er en regionalliga i fotball under Østfold Fotballkrets. Siden 2011-sesongen har 6. divisjon vært det tredje høyeste nivået i det regionale divisjonssystemet.

## Tabeller

### [[6. divisjon fotball for menn 2024|2024]]

; Avdeling 1

; Avdeling 2

### [[6. divisjon fotball for menn 2023|2023]]

; Avdeling 1

; Avdeling 2

### [[6. divisjon fotball for menn 2022|2022]]

; Avdeling 1

; Avdeling 2

### [[6. divisjon fotball for menn 2021|2021]]

; Avdeling 1

; Avdeling 2

### [[6. divisjon fotball for menn 2020|2020]]

; Avdeling 1

; Avdeling 2

### [[6. divisjon fotball for menn 2019|2019]]

; Avdeling 1

; Avdeling 2

### [[6. divisjon fotball for menn 2018|2018]]

; Avdeling 1

; Avdeling 2

### [[6. divisjon fotball for menn 2017|2017]]

; Avdeling 1

; Avdeling 2

### [[6. divisjon fotball for menn 2016|2016]]

; Avdeling 1

; Avdeling 2

### [[6. divisjon fotball for menn 2015|2015]]

; Avdeling 1

; Avdeling 2

### [[6. divisjon fotball for menn 2014|2014]]

#### Avdeling 1

#### Avdeling 2

### [[6. divisjon fotball for menn 2013|2013]]

#### Avdeling 1

#### Avdeling 2

### [[6. divisjon fotball for menn 2012|2012]]

#### Avdeling 1

#### Avdeling 2

### [[6. divisjon fotball for menn 2011|2011]]

#### Avdeling 1

#### Avdeling 2

### [[6. divisjon fotball for menn 2010|2010]]

#### Avdeling 1

#### Avdeling 2

## Eksterne lenker
* Østfold Fotballkrets
7. divisjon fotball for menn (Østfold)

**[[7. divisjon fotball for menn]] ([[Østfold Fotballkrets|Østfold]])** er en regionalliga i fotball under Østfold Fotballkrets. Siden 2011-sesongen har 7. divisjon vært det fjerde høyeste nivået i det regionale divisjonssystemet og det laveste nivået i Østfold.

## Tabeller

### [[7. divisjon fotball for menn 2024|2024]]

;Avdeling 1

;Avdeling 2

;Avdeling 3

### [[7. divisjon fotball for menn 2023|2023]]

;Avdeling 1

;Avdeling 2

;Avdeling 3

### [[7. divisjon fotball for menn 2022|2022]]

;Avdeling 1

;Avdeling 2

;Avdeling 3

### [[7. divisjon fotball for menn 2021|2021]]

;Avdeling 1

;Avdeling 2

;Avdeling 3

### [[7. divisjon fotball for menn 2020|2020]]

;Avdeling 1

;Avdeling 2

;Avdeling 3

;Avdeling 4

### [[7. divisjon fotball for menn 2019|2019]]

;Avdeling 1

;Avdeling 2

;Avdeling 3

;Avdeling 4

### [[7. divisjon fotball for menn 2018|2018]]

;Avdeling 1

;Avdeling 2

;Avdeling 3

### [[7. divisjon fotball for menn 2017|2017]]

;Avdeling 1

;Avdeling 2

;Avdeling 3

### [[7. divisjon fotball for menn 2016|2016]]

#### Avdeling 1

#### Avdeling 2

### [[7. divisjon fotball for menn 2015|2015]]

#### Avdeling 1

#### Avdeling 2

### [[7. divisjon fotball for menn 2014|2014]]

#### Avdeling 1

#### Avdeling 2

### [[7. divisjon fotball for menn 2013|2013]]

#### Avdeling 1

#### Avdeling 2

#### Avdeling 3

## Eksterne lenker
* Østfold Fotballkrets
Raskuporis-viken

**Raskuporis-viken** (bulgarsk: залив Раскупорис, *Zaliv Raskuporis*; engelsk: *Raskuporis Cove*) er en 1,77&nbsp;km bred vik og rundt 700 meter dyp ved sørkysten av Byershalvøya på øya Livingston Island som er en av øyene i Sør-Shetlandsøyene i Antarktis. Den er vest for Sevar Point og øst for Devils Point, og er knyttet til Osogovobukten i nordvest ved Hell Gates («Helvetesportene»), en 20 meter bred passasje.

Viken er oppkalt etter oldtidskongen Raskuporis av Trakia, 48-41 f.Kr.

## Lokalisering
Raskuporisviken er lokalisert .  Britisk kartlegging i 1968, spansk i 1993 og bulgarsk i 2009.

## Kart
* Península Byers, Isla Livingston (PDF). *Mapa topográfico a escala 1:25000*. Madrid: Servicio Geográfico del Ejército, 1992.
* Ivanov, L.L. (2009): *Antarctica: Livingston Island and Greenwich, Robert, Snow and Smith Islands. Scale 1:120000 topographic map*. Troyan: Manfred Wörner Foundation, ISBN 978-954-92032-6-4

## Eksterne lenker
* Raskuporis Cove. SCAR, *Composite Gazetteer of Antarctica*.
Espace Léopold

**Espace Léopold** (fransk) eller  (nederlandsk) er et anlegg av parlamentsbygninger i Brussel som huser Europaparlamentet, en av institusjonene i Den europeiske union (EU).

Espace Léopold består av flere  bygninger. Paul-Henri Spaak (PHS), er den eldste bygningen, og Altiero Spinelli-bygningen, den største. Paul-Henri Spaak huser plenumssalen og presidentens kontor.
Fil:Belgique - Bruxelles - Parlement européen - 05.jpg|Paul-Henri Spaak-bygningen
Fil:Belgique - Bruxelles - Parlement européen - 07.jpg|Altiero Spinelli-bygningen


## Eksterne lenker
*
Jada, vi elsker...

***Jada, vi elsker...*** er et musikkalbum med Henning Kvitnes. Albumet ble utgitt i 2014 og inneholdt to duetter med Ida Jenshus og en duett med Åge Aleksandersen.
## Sporliste
# «Der man elsker» (Kvitnes)
# «Friheten» (Kvitnes), med Ida Jenshus
# «Det har du» (Kvitnes/Thorup)
# «Rull meg hjem» (Kvitnes)
# «Nytt liv» (Kvitnes)
# «Publikumsangen» (Kvitnes)
# «Hvem er alle andre» (Kvitnes), med Åge Aleksandersen
# «Sangen jeg aldri skrev» (Kvitnes)
# «Opp fra veien ned» (Kvitnes)
# «Under vår velstands tre» (Kvitnes/Thorup), med Ida Jenshus
## Medvirkende
### Musikere
* Henning Kvitnes - sang, gitarer, håndklapp, låtskriver, produsent
* Freddy Holm - gitarer, mandolin, banjo, dobro, cello, fele, bratsj, fiolin, piano, kor, produsent
* Omar Østli - gitarer, kor
* Finn Tore Tokle - bass, bass-ukulele, håndklapp, kor
* Jon Terje Rovedal - tangenter, trekkspill, håndklapp, kor
* Eivind Kløverød - trommer, perkusjon, håndklapp
* Ida Jenshus - sang på *Friheten* og *Under vår velstands tre*
* Åge Aleksandersen - sang på *Hvem er alle andre*
* Espen Holtan - bass
### Andre medvirkende
* Kai Andersen - tekniker
* Jørgen Thorup - låtskriver
Stolt henrik

**Stolt henrik** (*Blitum bonus-henricus*) er en flerårig urt i amarantfamilien. Den ble tidligere regnet til slekta *[[Ugrasmeldeslekta|Chenopodium]]* som *Chenopodium bonus-henricus*.

Stengelen er opprett og kan bli mer enn en halv meter høy. Bladene er store og trekantede til ruteformete. De små blomstene sitter i lange, akslignende klaser i toppen av stengelen. Planten vokser på ulike typer kulturmark. 

Arten var opprinnelig utbredt i fjellstrøk i Mellom- og Sør-Europa. Den er blitt dyrket som grønnsak og medisin for dyr og er slik blitt naturalisert i Vest-Frankrike, De britiske øyer, Sør-Skandinavia og østover til vestlige Russland. Til Norge ble den sannsynligvis innført i middelalderen, og arten finnes nå spredt i Sør-Norge, spesielt i Akershus, Buskerud og midtre og indre Sogn.

## Referanser




## Litteratur

* 
* 
* 
* 

## Eksterne lenker
*
Før revolusjonen

***Før revolusjonen*** (originaltittel: *Prima della rivoluzione*) er en italiensk romantisk dramafilm fra 1964 med manus og regi av Bernardo Bertolucci. Hovedrollene spilles av Adriana Asti og Francesco Barilli.

## Handling
Fabrizio, en ung student, sliter med å forene middelklasse-livet med sin interesse for Det italienske kommunistpartiet og deres synspunkter. Han har en seriøs diskusjon med sin beste venn Agostino, som forteller ham om sitt hat for foreldrenes livsstil. Han føler seg fanget mellom å stole på foreldrene, og de marxistiske ideene.

Fabrizio blir sjokkert når han får vite at Agostino har druknet i en elv. Han snakker med noen ungdommer som var der når det skjedde, og blir overbevist om at Agostino begikk selvmord. Hans fortvilelse får ham til å slå opp med kjæresten Clelia, en ikke-politisk, pen jente fra en respektabel familie som han forbinder med middelklasse-livet han blir mer og mer desperat etter å unngå. Hans plutselige rastløshet får foreldrene hans til å invitere hans mors vakre yngre søster Gina fra Milano. Fabrizio og Gina begynner deretter et lidenskapelig seksuelt forhold.

## Medvirkende
*Adriana Asti - Gina
*Francesco Barilli - Fabrizio
* Allen Midgette - Agostino
*Morando Morandini - Cesare
* Cristina Pariset - Clelia
*Cecrope Barilli - Puck

## Referanser


## Eksterne lenker
*
Idrettslaget Framsteg

**Idrettslaget Framsteg** (stiftet 18. april 1918) er et idrettslag fra bygda Finsland øverst i Songdalen i Agder, som driver med fotball og håndball.

Klubbens hjemmebane er på Lauvsland i Finsland.

## Fotball
Klubbens A-lag i fotball debuterte i 6. divisjon under 2015-sesongen, etter å ha vært uten et lag i divisjonssystemet siden 1991. Deler av 2015-sesongen ble grunnet snø spilt på kunstgressbanen i Øvrebø.

;6. divisjon 2018

## Referanser


## Eksterne lenker
*
Bakken-formasjonen

**Bakken-formasjonen** er en geologisk formasjon fra sen devon til tidlig mississippium som fører mineralolje. Den omfatter rundt &nbsp;km² under overflaten av Williston-bekkenet, som omfatter deler av Saskatchewan og Manitoba i Canada, og deler av Montana og Nord-Dakota i USA. Bakken-formasjonen ble for første gang beskrevet 1953 av geologen J. W. Nordquist og fikk navn etter Henry Bakken, en bonde med norske aner fra Tioga nordvest i Nord-Dakota, formasjonen ble oppdaget på hans grunn.

Anvendelsen av hydraulisk oppsprekking og horisontal boreteknologi har siden 2000 forårsaket en boom i produksjonen i Bakken. Ved slutten av 2010 hadde oljeproduksjonen nådd 458&nbsp;000 fat (72&nbsp;800 m³) per dag, dette overstiger rørledningskapasiteten som kan transportere oljen ut av Bakken, transporten har derfor blitt supplert med jernbane.

## Referanser
Toarp

**Toarp** er et tettsted i Malmö kommune i Skåne län i Sverige. I 2010 hadde tettstedet 219 innbyggere.

## Referanser
Norges Grillmester

***Norges Grillmester*** er et norsk talentprogram innen matlaging som gikk to sesonger på TV 2 fra 2014 til 2015. Her skulle ti par konkurrere i grilling om tittelen «Norges Grillmester». Hver uke bedømte to dommere hvilket par som hadde bestått grilloppgavene. Deltagerne fikk to oppgaver. Ett par ble ukens grillmestere mens ett par måtte forlate konkurransen hver uke. Programmet ble i første sesong ledet av Stian Barsnes Simonsen, mens Espen Lie og Jan Dahji var dommere. Sesong to ble ledet av Stig Henrik Hoff, mens Espen Lie og Jonas Lundgren var dommere.

Jeanette og Johnny Krosby (far og datter) vant første sesong, mens andre sesong ble vunnet av Sylvia og Luis Vavik (søskenpar).

## Referanser


## Eksterne lenker
*Serien på TV 2 Sumo (betalingstjeneste)
VM i judo 2015

**VM i judo 2015** (verdensmesterskapet i judo) fant sted i Astana i Kasakhstan fra 24. til 30. august 2015. Det ble konkurrert i 16 øvelser. Japan ble beste nasjon.

## Medaljevinnere
### Menn

### Kvinner

## Referanser


## Eksterne lenker
*
Edderkoppens strategi

***Edderkoppens strategi*** (originaltittel: *Strategia del ragno*) er et italiensk dramafilm fra 1970, med manus og regi av Bernardo Bertolucci. Manus er fritt etter en novelle av den argentinske forfatteren Jorge Luis Borges. Filmen ble produsert for TV.

## Handling
På forespørsel fra farens elskerinne, Draifa, ankommer Athos Magnani med tog til byen Tara, hvor faren hans - som også heter Athos Magnani - ble myrdet før sønnen hans ble født. Faren, husket som en motstandshelt og som sønnen ligner på, ble drept av ukjente fascister i 1936. Dette påstår i alle fall Draifa, en statue av ham som ble satt opp ved det lokale torget, og alle de andre innbyggerne fra hjem-byen. Draifa kontaktet Athos etter å ha sett et fotografi av ham i en avis, og forventer at han skal komme for å løse eller hevne farens dødsfall.

Athos får snart høre at bare noen få dager før farens død skal en spåkone visstnok ha spådd farens død. Men hans videre henvendelser angående omstendighetene rundt farens dødsfall blir snart møtt med enten unndragelse eller fiendtlighet. Men etter hvert forteller tre bekjente av faren at han skal ha vært med på å planlegge et attentat på Benito Mussolini som skulle besøke det lokale teateret. Men disse planene mislyktes, og faren hans skal ha dødd etter å ha blitt forrådt til politiet. Men Athos tror ikke noe på denne historien heller.

Athos oppdager etter hvert at faren hans ikke klarte å utføre bombe-angrepet fordi han var alt for redd, og han skal selv ha tipset politiet om planene deres. På grunn av dette ble hans myrdet av hans egne medsammensvorne, men det var ukjente fascister som fikk skylden. Ved en seremoni foran en statue av faren, begynner Athos å fortelle denne historien. Men han stopper underveis. Uansett om det var gjennom svik eller feighet at faren hans hadde blitt en helt, tror han at hjem-byen hans trenger disse mytene. I stedet planlegger han å forlate hjem-byen.

## Medvirkende
* Giulio Brogi: Athos Magnani, både far og sønn
* Alida Valli: Draifa
* Tino Scotti: Costa
* Pippo Campanini: Garibazzi
* Giuseppe Bertolucci: portatore di leone

## Referanser


## Eksterne lenker
*